## Kære dansklærer i kommende 7. årgang

**Nu har du muligheden for at melde din 7. klasse til årets sjoveste læseudfordring: BOOK CHALLENGE**

Lad dine elever inspirere elever fra andre skoler til at læse de fedeste, sjoveste og bedste bøger!

Ved at deltage kan dine elever få gode, fælles læseoplevelser, som skal videreformidles til jævnaldrende ved at producere inspirerende bogpræsentationer i nye, kreative udtryksformer.

Til Book Challenge hører information, tips og gode ideer, der guider dig igennem forløbet.

Vi sammensætter en inspirationskasse med 50 nyere, gode og meget forskellige biblioteksbøger til din klasse. Du og dine elever må gerne udvide med andre bøger, bare det er bøger, der er max 5 år gamle.

Det hele kulminerer ved et Book Challenge Event på lokation, dato, hvor læseoplevelser er i fokus, og hvor alle deltagende klasser mødes og dyster om fede præmier foran et professionelt dommerpanel.

## Dette sker, når du melder din klasse til Book Challenge:

* Dato/måned sender vi dig en inspirationskasse med 50 aktuelle bøger, som du og din klasse låner og kan beholde indtil bøgerne skal afleveres på dit lokale bibliotek i ugen efter det afsluttende event.
* Du får materiale til læreren, der gennemgår forløbet og de fire former for bogpræsentationer (challenge-kategorier), eleverne skal arbejde med.
* Du får plakater, der guider eleverne igennem de fire challenge-kategorier - lige til at hænge op.
* Et brag af en dag på lokation til Book Challenge eventet sammen med andre 7. klasser fra din kommune og med et spændende og velforberedt dommerpanel.

## For at deltage skal eleverne i din klasse:

* Læse minimum én bog i løbet af 3 måneder.
* Arbejde med de fire challenge-kategorier og producere inspirerende bogpræsentationer - ét produkt i hver af de fire kategorier.
* Deltage i Book Challenge eventet, dato på lokation

**Kort om de fire challenge-kategorier:**

Booktrailer: En lille film, der har til formål at vække andres lyst til at læse bogen.

Live-præsentation: En åben kategori, der kan være alt fra rap til oplæsning og dramatisering,   
som fremføres live til Book Challenge 2021.

Bogplakat: En collage eller digitalt produceret plakat, der sælger bogen og dens   
temaer godt.

Bogmærke: Et bogmærke, der kan inspirere andre til deres næste læseoplevelse.

Krav, kriterier og produktionen af de fire challenge-kategorier uddybes i materialet til læreren.

## Lyder det som noget for dig og din klasse?

Så henvend dig til dit bibliotek.